**DĖL** **ROKIŠKIO RAJONO SAVIVALDYBĖS ŠVIETIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS APRAŠO PATVIRTINIMO**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašą (pridedama).

2. Pripažinti netekusiu galios Rokiškio rajono savivaldybės tarybos 2019 m. balandžio 26 d. sprendimą Nr. TS-107 „Dėl Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašo patvirtinimo“ su pakeitimu.

Savivaldybės meras Ramūnas Godeliauskas

Rita Elmonienė

**SPRENDIMO PROJEKTO „DĖL** **ROKIŠKIO RAJONO SAVIVALDYBĖS ŠVIETIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS APRAŠO PATVIRTINIMO“**

**AIŠKINAMASIS RAŠTAS**

2023 m. rugsėjo 11 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės švietimo centro (toliau – Centras) teikiamų paslaugų kainų ir gaunamų lėšų panaudojimo tvarkos aprašą (toliau – Aprašas). |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 29 punktas numato, kad savivaldybės biudžetinių įstaigų teikiamų mokamų paslaugų kainas tvirtina savivaldybės taryba.  Kadangi 2023 m. liepos 1 d. buvo pertvarkyta Centro vidaus struktūra ir įsteigtas padalinys – Pedagoginė psichologinė tarnyba, todėl parengtas naujas Aprašo projektas, kuriame įtraukiamos padalinio mokamos teikiamos paslaugos. |
| 3. | Laukiami rezultatai | Reglamentuotos Centro teikiamų paslaugų kainos, aiškus gaunamų lėšų už suteiktas paslaugas panaudojimas. Viešumas ir aiškumas – Centro teikiamų paslaugų kainų ir gaunamų lėšų panaudojimo tvarkos aprašas bus skelbiamas savivaldybės ir įstaigos interneto svetainėje. |
| 4. | Lėšų poreikis ir šaltiniai | Lėšų šiam sprendimui įgyvendinti nereikės. |
| 5. | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Aprašo 4.7–4.21 papunkčiuose nurodytos mokamos paslaugos teikiamos asmenims atvykusiems iš kitų savivaldybių ir asmenims, kuriems sudarytos galimybės gauti reikiamą švietimo pagalbos specialistų pagalbą rajono švietimo įstaigose, tačiau tėvai (globėjai, rūpintojai) atsisako švietimo įstaigos specialistų teikiamų paslaugų ir kreipiasi į Centrą.  Teikiamų paslaugų įkainiai paskaičiuoti atsižvelgiant į švietimo pagalbos specialistų darbo  valandos įkainio bei administravimo kaštų vidurkį, laiko sąnaudas, reikalingas pasiruošimo darbams, tiesioginiam darbui su klientu, duomenų analizei, išvadoms aptarti ir pateikti. Taip pat atsižvelgta į kitų rajonų švietimo pagalbos įstaigų teikiamų paslaugų kainas. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |